Engine Alliance

Engine Alliance er et fellesforetak mellom selskapene General Electric og Pratt & Whitney der de eier 50 % hver. Selskapet ble opprettet 28. august 1996 med det formål å utvikle, produsere, selge og støtte en familie av høyteknologiske jetmotorer for nye store fly med lang rekkevidde.

Opprinnelig var hovedkunden for en slik motor, GP7200, tenkt å være Boeing 747-500/600X, men dette flyprosjektet ble kansellert på grunn av mangel på interesse fra flyselskapene.

I stedet ble det utført en del endringer på designet til GP7200 for å tilpasse den til bruk på Airbus A380. I dette markedet må selskapet konkurrere mot Rolls-Royce og deres Trent 900 motor.

Kategori:Industriselskaper fra USA
Kategori:Etableringer i 1996
Kategori:General Electric